efsyn.gr

Τέως γυμνασιάρχης, μόνιμος υποψήφιος πολιτευτής με τη Νέα Δημοκρατία, ενώ έχει περάσει και από τις λίστες του ΛΑΟΣ και των Ανεξάρτητων Ελλήνων, αλλά και 80 ετών είναι ο νέος διοικητής του Γενικού Νοσοκομείο Καρδίτσας.

Πρόκειται για τον Κωνσταντίνο Πατέρα, ο διορισμός του οποίου, σύμφωνα με το ρεπορτάζ του larissanet.gr, έχει προκαλέσει αντιδράσεις ακόμη και στην τοπική οργάνωση της Νέας Δημοκρατίας, καθώς η υποψηφιότητά του υπερίσχυσε των υποψηφιοτήτων νεότερων και με περισσότερα προσόντα υποψηφίων για τη θέση.

Ο ίδιος φέρεται να δήλωσε ότι θα κρατήσει τον μισθό του διοικητή και θα αποποιηθεί τη σύνταξη του εκπαιδευτικού.

